CELEX: 62003TJ0146
Language: hu
Date: 2006-12-12 00:00:00
Title: Az Elsőfokú Bíróság (második tanács) 2006. december 12-i ítélete. # Asociación de Empresarios de Estaciones de Servicio de la Comunidad Autónoma de Madrid és Federación Catalana de Estaciones de Servicio kontra az Európai Közösségek Bizottsága. # Állami támogatások - Az üzemanyagárak emelkedését követően a mezőgazdasági szektor javára szóló intézkedéseket előíró spanyol szabályozás - Az EK 88. cikk (2) bekezdésében előírt hivatalos vizsgálati eljárás - Azt a tényt megállapító határozat, hogy bizonyos intézkedések nem minősülnek támogatásnak - Megsemmisítés iránti kereset - Elfogadhatóság - Kereshetőségi jog - Indokolási kötelezettség. # T-146/03. sz. ügy

Az Elsőfokú Bíróság (második tanács) 2006. december 12‑i ítélete – Asociación de Estaciones de Servicio de Madrid et Federación
            Catalana de Estaciones de Servicio kontra Bizottság
      (T‑146/03. sz. ügy)
      „Állami támogatások – Az üzemanyagárak emelkedését követően a mezőgazdasági szektor javára szóló intézkedéseket előíró spanyol szabályozás – Az EK 88. cikk (2) bekezdésében előírt hivatalos vizsgálati eljárás – Azt a tényt megállapító határozat, hogy bizonyos intézkedések nem minősülnek támogatásnak – Megsemmisítés iránti kereset – Elfogadhatóság – Kereshetőségi jog – Indokolási kötelezettség”
      1.                     Megsemmisítés iránti kereset – Természetes vagy jogi személyek – Őket közvetlenül és személyükben érintő jogi aktusok (EK 88. cikk,
            2. § és EK 230. cikk, (4) bekezdés) (vö. 40‑47., 49., 51., 54‑56. pont)
      2.                     Az intézmények jogi aktusai – Indokolás – Kötelezettség – Terjedelem (EK 87. cikk, 1. § és EK 253. cikk) (vö. 78‑79., 92. pont)
      Tárgy
      
         
               Az üzemanyagárak emelkedését követően a mezőgazdasági szektor javára Spanyolország által végrehajtott intézkedésekről szóló,
                  2002. december 11‑i 2003/293/EK határozat (HL 2003. L 111., 24. o.) részleges megsemmisítésére irányuló kérelem.
               
            Rendelkező rész
      1)         Az Elsőfokú Bíróság az üzemanyagárak emelkedését követően a mezőgazdasági szektor javára Spanyolország által végrehajtott
         intézkedésekről szóló, 2002. december 11‑i 2003/293/EK határozat (HL 2003. L 111., 24. o.) 1. cikkét megsemmisíti annyiban,
         amennyiben e rendelkezés azt állapítja meg, hogy a Real Decreto‑Ley 10/2000 de medidas urgentes de apoyo a los sectores agrario,
         pesquero y del transporte (a mezőgazdasági, halászati és közlekedési ágazatot támogató sürgősségi intézkedésekről szóló királyi
         törvényrendelet) által előírt, mezőgazdasági szövetkezeteknek nyújtott támogatási intézkedések az EK 87. cikk (1) bekezdése
         értelmében nem minősülnek támogatásnak.
      
      2)         A Bizottság viseli a saját és a felperesek költségeit.
      3)         A Spanyol Királyság viseli a saját költségeit.